Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin entisen presidentin Shimon Peresin arkku tuotiin tänä aamuna -
sotilashautausmaalta knessetiin Jerusalemiin juhlallisuuksia varten.
Tuhannet israelilaiset kävivät jättämässä viimeiset tervehdyksensä.
Jordanian kuningas Abdullah nimitti uuden hallituksen.
Hani Mulki jatkaa toista kautta pääministerinä.
Venäjä sanoi olevansa valmis yhteis- työhön USA:n kanssa Syyriassa -
ja lähettävänsä edustajiaan Geneveen neuvottelemaan USA:n kanssa.
Ennen kuin kansalaiset pääsivät tuomaan viimeiset tervehdyksensä, -
presidentti Rivlin, pääministeri Netanjahu -
ja muut Israelin johtajat laskivat seppeleitä Peresin muistoksi.
Peres palveli valtion johtotasolla Israelin perustamisesta lähtien.
Hänet haudataan huomenna Herzl-vuorelle Jerusalemissa.
Puoliltapäivin alkavaan seremoniaan osallistuu monia maailman johtajia, -
kuten USA:n presidentti Obama, entinen presidentti Bill Clinton, -
prinssi Charles ja Espanjan kuningas.
Maailman johtajat ovat muistelleet 93-vuotiasta Peresiä, -
joka toimi sekä Israelin presidenttinä että pääministerinä -
ja oli merkittävä poliittinen johtaja yli 70 vuotta.
Washingtonissa liput laskettiin puolitankoon -
kuudennen kerran historiassa ulkomaisen valtiomiehen muistoksi.
USA:n ulkoministeri Kerry kuvaili Peresin ponnisteluja rauhan hyväksi.
Hän omisti elämänsä Israelille, -
joka olisi turvallinen, demokraattinen ja vapaa juutalaiskansan kotimaa.
Hän ei milloinkaan menettänyt tätä näkyään.
Vieraillessani monet kerran Israelissa pääministeriä tapaamassa -
Peres ilmaisi turhautumistaan mahdollisuuksien hukkaamiseen.
Silti hän toimi kunnioittavasti nykyistä pääministeriä kohtaan -
― olihan hän itsekin ollut pääministeri. Hän ei koskaan esiintynyt -
asiaankuulumattomalla tavalla näissä keskusteluissa.
Kärsimätön hän kuitenkin oli -
― niin rauhan kuin menetettyjen mahdollisuuksien tähden.
Myös Venäjän presidentti Putin muisteli Peresiä.
Israelin johdolle lähettämässään kirjeessä Putin puhui Peresistä -
arvovaltaisena poliitikkona ja mie- henä, jota hän sanoi "ihailleensa".
Sitten Israelin itänaapuriin: -
Jordanian kuningas Abdullah on nimittänyt uuden hallituksen.
Hani Mulki jatkaa toista kautta pääministerinä.
Ulko-, valtiovarain- ja talousministerin salkut pysyvät myös ennallaan.
Monissa korkeissa viroissa toiminut Mulki nimitettiin pääministeriksi -
viime toukokuussa valvomaan viime viikolla pidettyjä parlamenttivaaleja.
Hän sanoi hallituksen aikovan olla tiiviissä yhteydessä parlamenttiin.
Tämä hallitus aikoo toimia kiinteässä yhteistyössä parlamentin kanssa -
valtion ja kansalaisten hyväksi.
Parlamentin kanssa pureudumme -
taloudellisiin, sosiaalisiin ja poliittisiin kysymyksiin -
ja teemme siten kuningas- kunnastamme vahvan ja turvallisen.
Jordanian perustuslaillisessa monar- kiassa kuninkaalla on suurin valta.
Hän muun muassa nimittää hallituksen ja voi hajottaa parlamentin.
Avainministereiden salkut pysyvät nyt ennallaan, -
ja 29-jäseninen kabinetti koostuu kuten ennenkin teknokraateista, -
konservatiivipoliitikoista ja klaaneille lojaaleista henkilöistä.
Pääministeri Mulkilla on nyt vastas- saan entistä vahvempi parlamentti, -
kun myös Jordanian Muslimiveljeskunta -
sai merkittävän jalansijan viime viikon vaaleissa.
Islamistinen veljeskunta boikotoi vaaleja kymmenisen vuotta, -
mutta palasi nyt politiikkaan laajan vaaliliiton tukipilariksi.
Liitto ei ole kyllin laaja lakien tai kabinettinimitysten torjumiseksi, -
mutta parlamentin keskustelusta tullee joka tapauksessa nyt vilkkaampaa.
Vain paria päivää ennen -
Jordanian uuden hallituksen virkaanastumista -
Jordania solmi 10 miljardin dollarin kaasusopimuksen Israelin kanssa.
Sopimus on merkittävä edistysaskel Israelille -
sen pyrkiessä hyödyntämään merellä olevia kaasuvarantojaan.
Israel tavoittelee silti yhä -
kumppanuutta myös Egyptin ja Turkin kanssa.
Kaasunvienti niihin olisi suurempaa -
ja voisi mahdollistaa pääsyn Euroopan markkinoille.
Israelista tulee tärkeä tekijä energiamarkkinoilla.
Meidän on nyt mahdollista etsiä ja kehittää muitakin kaasukenttiä, -
jotka odottavat hyödyntämistään Israelin talousvesillä.
Pääministeri Netanjahu on usein korostanut -
Israelin mahdollista talouskumppanuutta -
alueen sunniarabivaltioiden kanssa.
Siten kaasusopimus Jordanian kanssa on tärkeä läpimurto.
Huolimatta Israelin ja Jordanian rauhansopimuksesta -
maiden suhteet eivät ole olleet aina hyvät.
Israel toivoo talousyhteistyön lujittavan välejä.
Tämä on erittäin tärkeä sopimus.
Se työntää Israelin energiamarkkinoita eteenpäin -
ja lujittaa suhteitamme Jordaniaan.
Me poraamme kaasua ― ja maamme korjaa sen suomaa -
geopoliittista, taloudellista ja sosiaalista hedelmää.
Sitten Israelin pohjoisnaapurin sotaan: -
TV7:n hankkima lennokkikuvamateriaali -
paljastaa Itä-Aleppon kärsineen mittavia tuhoja.
Viikon kestänyt Syyrian tulitauko päättyi viime viikon maanantaina, -
kun Syyrian armeija ilmoitti aikovansa keskeyttää tulitauon -
lännen tukemien kapinallisryhmien toistuvien rikkomusten takia.
Syyria ja Venäjä sanovat näiden ryhmien liittyneen -
Jabhat Fattah al-Shamiin, joka ei ollut tulitauon piirissä, -
ja iskeneen presidentti Assadin joukkoja vastaan.
Tulitauon päätyttyä Syyrian hallitus ilmoitti -
Aleppon valtaamiseen tähtäävästä hyökkäyksestä, jossa sillä on -
Venäjän ilmatuki sekä Iranin ja Hizbollahin maajoukkojen tuki.
Kapinalliset ovat kuvanneet pommi- tuksia "ennätyksellisen ankariksi".
Viime viikonlopun kireässä YK-kokouksessa -
Yhdysvallat kutsui Venäjän pommituksia "barbarismiksi".
USA sanoi Venäjän tappavan siviilejä ja lääkintä- ja avustushenkilöstöä.
Venäjä kiisti väitteet. Vaikka tulitauko romahti, -
Venäjä sanoi olevansa valmis yhteistyöhön USA:n kanssa -
ja lähettävänsä edustajiaan Geneveen neuvottelemaan USA:n kanssa.
Olemme lähettämässä venäläisasiantuntijoita Geneveen -
jatkamaan keskusteluja USA:n kanssa.
Pohdimme keinoja tilanteen normali- soimiseksi Aleppossa ja Syyriassa.
Uskomme amerikkalaiskumppanei- demme olevan valmiita yhteistyöhön.
Venäläiskenraali huomautti tilanteen Syyriassa heikenneen merkittävästi, -
kun oppositioryhmät hyödynsivät viikon mittaista tulitaukoa -
täydentääkseen asevarastojaan ja järjestäytyäkseen uudelleen.
Tilanne Syyriassa on huonontunut merkittävästi.
Oppositioryhmät Aleppossa ja Hamassa -
hyödynsivät viikon mittaista tulitaukoa-
täydentääkseen asevarastojaan ja järjestäytyäkseen uudelleen.
Ne ovat käynnistäneet hyökkäykset uusien alueiden valtaamiseksi.
Venäjän tietoon tuli myös, -
että kapinalliset olivat valmistelleet kemiallisia iskuja -
Syyrian armeijaa vastaan ja Itä-Aleppon asuma-alueille.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, huomiseen!
Suomennos: Sirpa Bågman